Gora (Sereni)

**Gora** je bio Seren (Ljudi sa Serenije), glava Kuće Sereno i Grof Serenije za vreme vladavine Galaktičke Republike. Bio je suprug grofice Anje i s njom roditelj Djuku(le)a, Žamila i sestre Žence. Djukulu je napustio kada je doznao da je taknut Silom, jer je znao da će ga sada preuzeti Džedaji, da ga grofovstvo neće više zanimati. O, kako se prevario.

## **Izgled i priroda**

Ne zna se mnogo o njegovom izgledu. Deca su ličila na majku, tako da ne možemo ni uporediti. Ali se zna da je bio hladan otac i uopšte neotvoren prema ljudima. To mu je bilo porodično, svi Sereni su bili ksenofobični, jer im niko nije hteo pomoći kad im je planeta bila okupirana.

## **Istorija**

Gora je bio potomak vladajuće porodice Sereno. Iako je planeta imala mnoge druge porodice plemenitog roda koje su čak bile i uticajnije u političkim pitanjima, i bile članovi najviših državnih saveta, kao što je na primer Visoka Skupština, Gorini preci su bili ti koji su odlučno poveli otpor protiv stranog zavojevača, zbog čega im je posle pobede data čitava planeta na upravljanje (ili se bar tako priča, većina Serena je verovala da su to izmišljotine, preuveličane legende, i da su grofovi silom preuzeli vlast i promenili ime planete, ali ne i Gora koji je ponosito isticao istoriju svoje porodice). Bilo kako bilo, on je nasledio dobijenu titulu, i kao glava porodice, dobio supremaciju nad svim Serenima, što ga je pomalo ...načinilo ....nadmenim. Oženio se Anjom Sereno, sa kojom je izrodio dva naslednika i ćerku.

Jedan od sinova, Djuku, je ubrzo međutim pokazao znake povećane aktivnosti midi-hlorijaca, što je jako uznemirilo Goru, koji je bio otvoreni Džedajomrzitelj. Mali je pokazao neobične moći i umeća, koje su ga omrazile kod oca zauvek. Osećao se kao izdan. I pomalo i uplašen (najviše za svoj presto verovatno).

Kako bi se otarasio svog zabludelog sina, nakaze, kontaktirao je Džedaje na Koruskantu, i ostavio ga pred kapijom. Bukvalno. Svog maloletnog sina, na obodu šume, GOLOG, i nezaštićenog, u šumi punoj grbatih vukova koji su ga mogli samleti u jednom zagrizu, čak i sa njegovim Džedajskim trikovima. Toliko je mrzeo Džedaje.

Kada su ga našli, i odveli u Hram, ispričali su mu da je to uradio baš njegov otac. I nisu baš morali. Retardi.

Iako je vodio izolacionističku politiku, Gora nije odbio učlanjenje u Republički Senat. Čak je i pozvao neke Džedaje na proslavu nekog festivala na Sereniji, 90.PBJ. Naravno, opet isključivo samo za svoju dobit. Festival je bio organizovan samo kako bi privukao trgovce, i inovatore iz njegovog Prstena, kako bi Republici pokazao potencijale i kako bi ih namamio da se prošire u njegovoj sferi uticaja.

On i dalje nije hteo da prisustvuje proslavi, ali ga je njegova glupava skupština ubedila da je to dobar potez.

Gora to nije znao, ali Džedaji su tajno doveli njegovog sina, Djukua. Prisustvo Djukule, izuzetno jakog u Sili, probudilo je Serenskog Zmaja, koji je izazvao taaaakav zemljotres, da je tu glupavu skupštinu srušio DO temelja. U ruševinama je završila njegova ćerka Ženca. Gora je bio NESNOSNO besan na Jodu.

## **Društvo**

Ovaj zemljotres je izuzetno i naglo osiromašio Sereniju, i u godinama nakon katastrofe, u narodu je počelo da raste nezadovoljstvo. Naročito veliki protest je izbio povodom novouvedene politike da se sva radna snaga zameni robotizovanom, jer je tako isplativije (to JE bilo za njihovu dobrobit, ali šta pa oni znaju). Kada je predložio da se čak i vojska zameni droidima, e, za to već niko nije imao razumevanja. Protesti su ugušeni. Republika nikada nije ni saznala za njih.
Vladao je još pola veka. Veruje se da je umro blagom smrću. Nasledio ga je Žamil Sereno. Ne Djuku.